CELEX: 32005D0777
Language: hu
Date: 2005-10-13 00:00:00
Title: 2005/777/EK: A Bizottság határozata (2005. október 13.) a veszélyes áruk vasúti fuvarozására vonatkozó 96/49/EK tanácsi irányelv értelmében bizonyos eltérések tagállamok általi elfogadásának engedélyezéséről szóló 2005/180/EK határozat módosításáról (az értesítés a C(2005) 3555. számú dokumentummal történt)   (EGT vonatkozású szöveg)

9.11.2005   
            
            
               HU
            
            
               Az Európai Unió Hivatalos Lapja
            
            
               L 293/23
            
         
      A BIZOTTSÁG HATÁROZATA
   
   (2005. október 13.)
   a veszélyes áruk vasúti fuvarozására vonatkozó 96/49/EK tanácsi irányelv értelmében bizonyos eltérések tagállamok általi elfogadásának engedélyezéséről szóló 2005/180/EK határozat módosításáról
   (az értesítés a C(2005) 3555. számú dokumentummal történt)
   (Csak az angol nyelvű szöveg hiteles)
   (EGT vonatkozású szöveg)
   (2005/777/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a veszélyes áruk vasúti fuvarozására vonatkozó tagállami jogszabályok közelítéséről szóló, 1996. július 23-i 96/49/EK tanácsi irányelvre (1) és különösen annak 6. cikke (9) bekezdésére,
   mivel:
   
               (1)
            
            
               A 96/49/EK irányelv 6. cikkének (9) bekezdése értelmében a tagállamok előzetesen értesítik a Bizottságot eltéréseikről, először 2002. december 31-ig, vagy az irányelv melléklete módosított változatai alkalmazásának legkésőbbi időpontjától számított két éven belül.
            
         
               (2)
            
            
               A 96/49/EK irányelv mellékletét a 2003/29/EK bizottsági irányelv (2) módosította. A 2003/29/EK irányelv értelmében a tagállamoknak legkésőbb 2003. július 1-jéig hatályba kellett léptetniük nemzeti jogszabályaikat, lévén hogy az alkalmazásnak a 96/49/EK irányelv 6. cikke (9) bekezdésében említett legkésőbbi időpontja 2003. június 30. volt.
            
         
               (3)
            
            
               Egyes tagállamok 2003. december 31-ig értesítették a Bizottságot a 96/49/EK irányelvtől való eltérések elfogadására irányuló szándékukról. A veszélyes áruk vasúti fuvarozására vonatkozó 96/49/EK tanácsi irányelv értelmében bizonyos eltérések tagállamok általi elfogadásának engedélyezéséről szóló, 2005. március 4-i 2005/180/EK bizottsági határozattal (3) a Bizottság engedélyezte a határozat I. és II. mellékletében felsorolt eltéréseknek az említett tagállamok általi elfogadását.
            
         
               (4)
            
            
               A 2004/89/EK bizottsági irányelv (4) ismét módosította a 96/49/EK irányelv mellékletét. A 2004/89/EK irányelv értelmében a tagállamoknak legkésőbb 2004. október 1-jéig hatályba kellett léptetniük nemzeti jogszabályaikat, lévén hogy az alkalmazásnak a 96/49/EK irányelv 6. cikke (9) bekezdésében említett legkésőbbi időpontja 2004. szeptember 30. volt.
            
         
               (5)
            
            
               Az Egyesült Királyság 2004. december 31-ig értesítette a Bizottságot a 2005/180/EK határozat I. mellékletétől való eltérései módosítására irányuló szándékáról. A Bizottság megvizsgálta az értesítéseket a 96/49/EK irányelv 6. cikke (9) bekezdésében előírt feltételeknek való megfelelés szempontjából, és jóváhagyta azokat. Ezért e tagállam számára engedélyezett a szóban forgó eltérések elfogadása.
            
         
               (6)
            
            
               Ezért szükséges a 2005/180/EK határozat I. mellékletének a módosítása.
            
         
               (7)
            
            
               Az e határozatban előírt intézkedések összhangban vannak a 94/55/EK tanácsi irányelv (5) 9. cikke értelmében által felállított, veszélyes áruk szállításával foglalkozó bizottság véleményével,
            
         ELFOGADTA EZT A HATÁROZATOT:
   1. cikk
   A 2005/180/EK határozat a következőképpen módosul:
   Az I. melléklet az ezen határozat mellékletében felsorolt eltérésekkel módosul.
   2. cikk
   Ennek a határozatnak Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2005. október 13-án.
      
         
            a Bizottság részéről
         
         Jacques BARROT
         
         
            alelnök
         
      
   
   
      (1)  HL L 235., 1996.9.17., 25. o. A legutóbb a 2004/110/EK bizottsági irányelvvel (HL L 365., 2004.12.10., 24. o.) módosított irányelv.
   
      (2)  HL L 90., 2003.4.8., 47. o.
   
      (3)  HL L 61., 2005.3.8., 41. o.
   
      (4)  HL L 293., 2004.9.16., 14. o.
   
      (5)  HL L 319., 1994.12.12., 7. o. A legutóbb a 2004/111/EK bizottsági irányelvvel (HL L 365., 2004.12.10., 25. o.) módosított irányelv.
   
      MELLÉKLET
      A tagállamokra vonatkozó eltérések a kisebb mennyiségben előforduló veszélyes áruk esetében
      EGYESÜLT KIRÁLYSÁG
      RA-SQ 15.2 (módosítva)
      
      Tárgy: Névlegesen üres, nem fuvareszközként szolgáló, rögzített tartányok mozgatása (N2).
      Hivatkozás az irányelv mellékletére: 5. és 7. rész
      Az irányelv mellékletének tartalma: feladási eljárásokkal, fuvarozással, üzemeltetéssel és járművekkel kapcsolatos követelmények.
      Nemzeti jogszabályra való hivatkozás: A veszélyes áruk szállítására és a szállítható nyomástartó berendezések használatára vonatkozó 2004. évi rendelet: Regulation 5(14).
      Nemzeti jogszabály tartalma: 
      Megjegyzés: Az ilyen rögzített tartányok szállítása a szó szokásos értelmében nem jelenti veszélyes áruk szállítását, és a RID rendelkezéseit nem lehet a gyakorlatban alkalmazni. Mivel a tartányok „névlegesen üresek”, a bennük ténylegesen található veszélyes anyagok mennyisége a meghatározás természetéből adódóan rendkívül kicsi.
      RA-SQ 15.4 (módosítva)
      
      Tárgy: Az 1.1.3.1. pont táblázatában az 1. és 2. kategóriába tartozó, 1. osztályba sorolt áruknál eltérő „szállítóegységenkénti legnagyobb teljes mennyiség” lehetővé tétele.
      Hivatkozás az irányelv mellékletére: 1.1.3.1. pont
      Az irányelv mellékletének tartalma: A szállítási tevékenység jellegével kapcsolatos mentesség.
      Nemzeti jogszabályra való hivatkozás: A veszélyes áruk szállítására és a szállítható nyomástartó berendezések használatára vonatkozó 2004. évi rendelet: Regulation 3(7)(b).
      Nemzeti jogszabály tartalma: Korlátozott mennyiségű és vegyes robbanóanyag-rakományokra vonatkozó mentességekre irányadó szabályok megállapítása.
      Megjegyzés: Eltérő mennyiségi határértékek és vegyes rakományokra vonatkozó szorzótényezők alkalmazása az 1. osztályba sorolt árukra vonatkozóan: „50” az 1. kategóriánál és „500” a 2. kategóriánál. A vegyes rakományokkal kapcsolatos számítások alkalmazásában a szorzótényező „20” a 2. szállítási kategóriánál és „2” a 3. szállítási kategóriánál.
      RA-SQ 15.5 (módosítva)
      
      Tárgy: Az RA-SQ 6.6. elfogadása.
      Hivatkozás az irányelv mellékletére: 5.3.1.3.2. pont
      Az irányelv mellékletének tartalma: A figyelemfelhívásra vonatkozó követelmény enyhítése platókocsin való szállítás esetén.
      Nemzeti jogszabályra való hivatkozás: A veszélyes áruk szállítására és a szállítható nyomástartó berendezések használatára vonatkozó 2004. évi rendelet: Regulation 7(12).
      Az irányelv mellékletének tartalma: A figyelemfelhívásra vonatkozó követelmény nem alkalmazandó, ha a járművön elhelyezett figyelemfelhívás jól látható.
      Megjegyzés: Ez mindig is nemzeti rendelkezés volt az Egyesült Királyságban.